
I. CAIETUL DE SARCINI

1.   INTRODUCERE

Această secțiune a Documentației de Atribuire include ansamblul cerințelor pe baza cărora fiecare Ofertant va elabora Oferta (Propunerea Tehnică și Propunerea Financiară) pentru serviciile de catering  care fac obiectul viitorului contract de achiziție publică ce se va încheia în urma aplicării acestei proceduri.

În  cadrul  acestei  proceduri,  COMUNA ICUȘEȘTI    îndeplinește  rolul  de  Autoritate  Contractantă,  respectiv Achizitor / Beneficiar în cadrul Contractului.

Pentru scopul prezentei secțiuni a Documentației de Atribuire, orice activitate descrisă într-un anumit capitol din Caietul de Sarcini și nespecificată explicit în alt capitol trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

Orice anexă, aferentă vreunui capitol din prezentul Caiet de Sarcini, reprezintă parte integrantă a acelui capitol și implicit a Documentației de atribuire.

Ofertanții trebuie să răspundă integral cerințelor minime incluse în acest Caiet de Sarcini și fără a limita la prestarea serviciilor și/sau livrarea produselor aferente.

Nu se admit ofertele parțiale din punct de vedere cantitativ şi calitativ, ci numai ofertele integrale, care corespund tuturor cerințelor minime stabilite prin prezentul Caiet de Sarcini.

În cadrul acestui document, pentru ușurința exprimării, în funcție de momentul și activitățile/aspectele la care se face referire, se vor folosi următorii termeni  care  vor avea același înțeles, și anume:

· se  va  folosi  termenul  de  Ofertant  -  pentru  aspecte  ce  țin  de  procesul  de  întocmire  și prezentare a ofertei în cadrul procedurii de atribuire a contractului de achiziție publică;

· se va folosi termenul de Contractant - pentru aspecte ce țin de obligațiile asumate în cadrul contractului ce se va atribui în urma aplicării procedurii de achiziție publică;

· se  va  folosi  termenul  de  Prestator  –  pentru  aspecte  ce  țin  de  activitățile  propuse  a  fi realizate în cadrul contractului.
2.   CONTEXTUL REALIZĂRII ACESTEI ACHIZIȚII

Pentru o  informare  clară și  corectă  a  participanților  la  această  procedură,  precum  și  pentru  stabilirea contextului necesar aplicării raționamentelor profesionale pe perioada derulării Contractului, în special, dar fără a se limita la aspecte ce țin de determinarea naturii generale a Contractului, în cadrul acestui capitol, Autoritatea Contractantă prezintă contextul achiziției, care a determinat stabilirea obiectivelor principale urmărite de Autoritatea Contractantă la realizarea acestei achiziții, stabilirea obiectului principal al Contractului şi a principalelor cerințe de calitate şi performanță.

1.1. Informații despre Autoritatea Contractantă
Comuna ICUȘEȘTI
Localitate Icușești, str. Principală, nr.65, jud. Neamț

Tel / Fax.: 0233 762 521
E-mail: primaria@comunaicusesti.ro 

Web.: https://comunaicusesti.ro/ 

3.   DESCRIEREA OBIECTULUI VIITORULUI CONTRACT DE ACHIZIȚIE PUBLICĂ

3.1. Datele de intrare utilizate de Contractant în scopul derulării activităților contractului

Se vor respecta cu strictețe prevederile Art 37 Norme privind prepararea alimentelor (alimentaţia publică şi colectivă): Preparatele culinare finite trebuie păstrate, până la momentul servirii, la o temperatură de minimum +60°C pentru mâncărurile calde și de maximum +8°C pentru preparatele reci, în conformitate cu normele privind igiena în unitățile alimentare, prevederi generale aplicabile alimentației colective potrivit legislației alimentare românești.
 În situația în care hrana nu este servită în termen de maximum 60 de minute de la livrare, aceasta trebuie păstrată până la servire în spații și echipamente special amenajate, care asigură condiții adecvate de manipulare și depozitare, la temperaturi controlabile și monitorizabile, astfel încât să fie menținută siguranța alimentară și prospețimea produselor. Această obligație se aplică atât preparatelor calde, cât și pachetelor alimentare, conform normelor metodologice în vigoare.
ATENTIE: Operatorul economic are obligația de a demonstra, prin mijloace tehnice și procedurale adecvate (ambalaje termoizolante, mijloace de transport autorizate, sisteme de monitorizare a temperaturii), că indiferent de distanța parcursă, preparatele/pachetele alimentare ajung la destinație în parametrii de temperatură și prospețime solicitați, fără a compromite siguranța alimentară.
Servicii de catering conform prevederilor PROGRAMULUI NAȚIONAL „MASĂ SĂNĂTOASĂ” – pentru Comuna ICUȘEȘTI, pentru un numar estimat maxim 500 de elevi, din 4 institutii   de invatamant distribuiti astfel:

Va fi achiziționat un număr estimat maxim de 34.500  de portii – cu respectarea cu strictețe a prevederilor HG 1171/2025-  privind instituirea Programului national „Masa sanatoasa“, ANEXA nr. 2 - NORMELE MINIME OBLIGATORII - care trebuie respectate in pregatirea mesei pentru prescolari si elevi si ANEXA nr. 3 - SPECIFICATII TEHNICE - pentru procedurile de atribuire a contractelor de achizitie publica de furnizare/servicii – atasate prezentei documentații.

Numarul de portii este maximal, decontarea se va face pe baza comenzilor efectiv lansate zilnic/saptamanal. Cantitatea de maxim 34.500  portii nu este considerata o comanda ferma, ci are rol ca si cantitatea cadru orientativa

Contractul va respecta in totalitate cerintele si caracteristicile tehnice ale HG 1171/2025-  privind instituirea Programului national „Masa sanatoasa“.
3.2. Criteriile de performanță ale contractului

3.2.1. Aspecte generale

La finalul fiecărei etape aferente contractului (lunar), Beneficiarul are dreptul de a evalua  performanța Contractantului în legătura cu modul de executare a Contractului.

Evaluările ce se vor efectua cu privire la nivelul de performanță al serviciilor de catering respectiv al produselor livrate în cadrul procesului de prestare a serviciilor vor avea drept referință atât datele de intrare aferente viitorului contract de catering, ce se regăsesc atât în prezentul caiet de sarcini cât și standardele europene și naționale aplicabile produselor alimentare ce se vor fi puse la dispoziția grupului țintă prin intermediul acestor servicii ce fac obiectul contractului.

3.2.2.  Criterii de performanță specifice

În ceea ce privește prestarea serviciilor de catering, Contractantul va trebui să ia măsurile necesare și să adopte acea soluție necesară pentru prestarea serviciilor, astfel încât să se asigure atingerea următoarelor criterii de performanță aferente contractului:

a)   Produsele alimentare livrate la destinație vor avea o formă de prezentare și o temperatura minimă necesară astfel încât produsele să poată fi consumate în condiții normale.

b)   Procesul de preparare, transport și livrare să deruleze cu respectarea în totalitate a cadrului legal și normativ aplicabil în domeniul siguranței sanitare și alimentare.

c)  Produsele preparate și livrate respectă cerințele calitative și cantitative din comenzile confirmate de către Beneficiar.
d)   Activitățile de livrare la destinația finală a produselor alimentare vor respecta calendarul convenit între părți.

3.2.3. Modul de stabilire a rezultatelor verificării criteriilor de performanță:

Periodic (de regulă lunar), înainte de recepția serviciilor, părțile vor verifica și evalua modul de îndeplinire a criteriilor de performanță ale contractului prevăzute la punctul 3.2.2. de mai sus, rezultatul acestor verificări urmând a fi consemnat în cadrul procesului verbal de recepție a serviciilor ce stă la baza emiterii facturii aferente serviciilor prestate perioadei supuse evaluării.
3.3. Modul de prestare a serviciilor precum și produsele ce se vor livra în cadrul acestora

3.3.1. Modul de prestarea a serviciilor și mecanismul specific de derulare a activităților contractului

Pentru  derularea  viitorului  contract  de  achiziție  publică,  părțile  vor  proceda,  în  principal,  conform următorului mecanism:

	Nr.
	Activitate
	Detaliere activități

	Etapa 1 – Stabilirea calendarului lunar de prestare a serviciilor

	1
	Definirea calendarului de

prestare
	Cu cel puțin 10 zile înainte de începerea lunii, Beneficiarul va transmite Prestatorului programul propus pentru luna următoare, în care va indica zilele în care se vor presta serviciile de catering ce fac obiectul contractului, zilele în care se vor livra meniurile ce vor face obiectul comenzilor săptămânale.

După  primirea  și  analiza  programului  lunar,  în  termen  de  maxim  2  zile lucrătoare Prestatorul va confirma Beneficiarului acceptarea programului.



	Etapa 2 -  Preluarea comenzii

	1
	Primirea și confirmarea comenzii de către părți
	 Prestatorul va primi comanda periodică (de regulă săptămânal), emisă de beneficiar.

Comanda se va emite, de regulă, cu 2 zile lucrătoare înainte de începerea intervalului de referință și va include necesarul pentru meniurile ce se vor livra în următoarea săptămână,  precum și distribuția acestora pe locații de livrare.

	
	
	După  primirea  și  evaluarea  comenzii,  prestatorul  va  confirma  livrarea comenzii, în cât mai scurt termen posibil, dar nu mai târziu de o zi lucrătoare de la momentul primirii acesteia.

	
	
	Odată  cu  confirmarea  comenzii,  prestatorul  va  transmite  beneficiarului meniul propus corespunzător comenzii primite, conform cerințelor caietului de sarcini. Meniul propus, aferent comenzii primite, va prezenta în detaliu atât produsele oferite, ingredientele aferente cât și nivelul aportului caloric.

	
	
	Beneficiarul va primi confirmarea comenzii și va comunica prestatorului, în termen de maxim o zi lucrătoare, acceptul privind meniului propus sau după caz, solicitările de revizuire a meniului propus. Lipsa unui răspuns din partea Beneficiarului echivalează cu acceptul tacit al acestuia.

	2
	Prepararea produselor comandate
	După  confirmarea  meniului  emisă  de  Beneficiar, Prestatorul  va  iniția  și derula etapa de pregătire și preparare a produselor din meniul confirmat de Beneficiar, cu respectarea cerințelor cantitative și calitative prevăzute la nivelul prezentului caiet de sarcini.

	
	
	Prestatorul se va asigura că personalul implicat în activitățile de preparare și manipulare a alimentelor ce compun meniul, respectă cerințele de igienă și Securitate  alimentară,  prevăzute  de  legislația  în  vigoare.  Prestatorul  se obligă să prezinte Beneficiarului, la simpla cerere a celui din urmă, toate documentele care atestă îndeplinirea acestor obligații.

	
	
	Prestatorul va asigura prepararea produselor cu respectarea cerințelor de trasabilitate impuse de cadrul legal/normativ specific în acest domeniu, asigurându-se de existența documentelor care atestă proveniența, calitatea și salubritate materiilor prime și a ingredientelor de origine animală și non- animală (facturi, avize, certificate de calitate, declarații de conformitate, etc) utilizate în  prepararea  meniurilor  comandate.  Prestatorul  se  obligă  să prezinte beneficiarului, la simpla sa cerere copii după aceste documente.

	3
	Ambalarea și pregătirea pentru transport a produselor preparate
	Produsele  realizate   vor fi ambalate  individual, prin utilizarea de ambalaje biodegradabile, de unică folosință, ce respectă cerințele de siguranță alimentară și care nu prezintă niciun risc consumatorului.  Toate produsele ambalate individual se vor încărca în ambalaje reutilizabile (lăzi, cutii, etc), cu închidere ermetică, izolate termic, destinate transportului și manipulării produselor ambalate individual, ce respectă cerințele de siguranță alimentară.

Ambalajele  reutilizabile  vor  fi  supuse  igienizării  și  dezinfecției,  conform normelor legale în vigoare, înainte de fiecare utilizare/livrare. Ridicarea/colectarea ambalajelor nu se poate face cu acelasi mijloc de transport cu care au fost transportate pachetele alimentare.

	Etapa 3. - Livrarea comenzii

	1
	Livrarea produselor
	Produsele vor fi livrate conform calendarului de livrare convenit  intre  părți.

	
	
	Livrarea se va efectua utilizând mijloace de transport autorizate sanitar- veterinar, conform prevederilor cadrului legal aplicabil în materie. Ambalajele  reutilizabile,  ce  conțin  produsele  ambalate  individual,  se  vor încărca/descărca  în/din  mijloacele  de  transport  astfel  încât  să  fie  protejate împotriva unor eventuale contaminări. Ridicarea/colectarea ambalajelor nu se poate face cu acelasi mijloc de transport cu care a fost transportate pachetele alimentare.

	
	
	Personalul  utilizat  de  prestator  pentru  livrarea  produselor  trebuie  să îndeplinească cerințele sanitare în vigoare.

	
	
	Prin modul în care va derula activitățile de livrare Prestatorul va asigura ambalaje reutilizabile suficiente și adecvate destinate transportului și manipulării produselor ambalate individual, astfel încât acestea să rămână la dispoziția Beneficiarului până la consumarea în totalitate a produselor livrate, urmând ca ambalajele reutilizabile să fie preluate de către Prestator cu ocazia următoarei livrări.

	Etapa 4. -  Recepția serviciilor și a produselor livrate

	4
	Receptia produselor livrate
	Produsele livrate se vor recepționa pe bază de documente de însoțire a mărfurilor, întocmite și prezentate de către prestator. Pentru gestionarea ambalajelor reutilizabile părțile vor întocmi documente de gestiune distincte de cele de recepție a produselor.

	
	
	Reprezentații   prestatorului   și   ai   Beneficiarului,   la   momentul   recepției produselor,    vor    efectua    verificările    necesare    pentru   stabilirea / determinarea conformității produselor livrare cu cele din comanda confirmată de părți, confirmând recepția cantitativă și calitativă a produselor prin întocmirea unui proces verbal de predare primire a produselor livrate.

	
	
	Documentele  care   atestă  avizarea  mijlocului  de  transport  utilizat  de prestator trebuie să fie prezentate reprezentantului beneficiarului, la momentul livrării produselor, acesta din urma având obligația anexării unei copii   a   acestor   documente   procesului   verbal   de   predare/primire   a produselor livrate.

	
	
	Documentele   care   atestă   avizarea/autorizarea   personalului   utilizat   la transportul/manipularea      produselor      trebuie      să      fie prezentate reprezentantului beneficiarului, la momentul livrării produselor, acesta din urma având obligația anexării unei copii a acestor documente procesului verbal de predare/primire a produselor livrate

	
	
	

	5
	Recepția serviciilor
prestate
	Serviciile se vor recepționa periodic, de regulă lunar sau cu o altă ritmicitate convenită de părți, această recepție având caracterul unei recepții parțiale a serviciilor.

	
	
	Recepția  periodică  (parțială)  a  serviciilor  se  va  face  în  baza  proceselor verbale de predare/primire a produselor recepționate, întocmite cu ocazia fiecărei livrări efectuate în perioada de referință supusă recepției periodice.

	
	
	La momentul recepției periodice a serviciilor se va întocmi un proces verbal de  recepție  parțială,  în  cadrul  căruia  se  va  evidenția  atât  volumul  de produse livrate în perioada de referință cât și modul în care au fost respectate cerințele calitative și cantitative inclusiv modul în care au fost îndeplinite criteriile de performanță stipulate la cap. 3.3.2. din prezentul caiet de sarcini.

	
	
	Decontarea periodică a serviciilor prestate se va putea efectua doar în baza procesului verbal de  recepție  parțială, întocmit conform celor prevăzute mai sus.

	
	
	Recepția finală se va efectua la finalizarea contractului, prin întocmirea unui proces verbal de recepție finală, în cadrul căruia se va evidenția modul în care   prestatorul   și-a   îndeplinit   obligațiile   contractuale   asumate   prin contract, acest document stând la baza efectuării ultimelor decontări din cadrul contractului precum și pentru emiterea documentului constatator, conform art. 166 din HG 395/2016.


Toate activitățile trebuie realizate cu respectarea legislației și a reglementarilor tehnice în vigoare, aplicabile specificului obiectului contractului. Ofertantii au obligatia de a colecta si ridica ambalajele produselor, in aceeasi zi cu produsele livrate, indicand in acest sens resursele utilizate si modul lor de distrugere/valorificare.  Pentru orice situație ce poate apărea și pentru care nu s-a prevăzut în mod clar modul în care trebuie acționat, părțile vor adopta acele activități care sunt necesare asigurării atingerii obiectivului contractului respectiv a criteriilor de performanță ale contractului, așa cum acestea au fost definite în prezentul caietul de sarcini.

3.3.2. Produsele ce se vor livra în cadrul serviciilor de catering

Servicii de catering conform prevederilor HG nr. 1171/2025 privind instituirea Programului național „Masă Sănătoasă” în anul 2026 în Comuna ICUȘEȘTI, pentru un numar de aproximativ  a maxim 500 de elevi, din 4 institutii   de invatamant distribuiti astfel:

Va fi achiziționat un număr estimat maxim de 34.500  de portii – cu respectarea cu strictețe a prevederilor HG 1171/2025-  privind instituirea Programului national „Masa sanatoasa“, ANEXA nr. 2 - NORMELE MINIME OBLIGATORII - care trebuie respectate in pregatirea mesei pentru prescolari si elevi si ANEXA nr. 3 - SPECIFICATII TEHNICE - pentru procedurile de atribuire a contractelor de achizitie publica de furnizare/servicii – atasate prezentei documentații.

Numarul de portii este maximal, decontarea se va face pe baza comenzilor efectiv lansate zilnic/saptamanal. Cantitatea de maxim 34.500  portii nu este considerata o comanda ferma, ci are rol ca si cantitatea cadru orientativa

Contractul va respecta in totalitate cerintele si caracteristicile tehnice ale HG 1171/2025-  privind instituirea Programului national „Masa sanatoasa“.
4.   RESURSELE NECESARE PENTRU REALIZAREA ACTIVITĂȚILOR CONTRACTULUI

4.1. Resursele umane necesare realizării activităților contractului

Prestatorul  trebuie  să  asigure  resursele  umane  necesare  și  suficiente  pentru  realizarea  activităților contractului, conform graficului convenit între părți.

Tot personalul implicat în activitățile de preparare, manipulare și livrare a produselor alimentare trebuie să respecte, pe toată perioada de derulare a activităților contractului, cerințele legale privind siguranța alimentară și să dețină avizele/autorizările impuse de lege în acest sens.

Ofertantul  va  prezenta  în  cadrul  propunerii  tehnice  organigrama echipei cu evidentierea rolurilor si lista  personalului  responsabil  pentru  îndeplinirea activităților de preparare și transport al produselor alimentare. Tot personalul implicat trebuie sa detina cursuri de igiena efectuate.   Nota: prezentarea incompleta sau lipsa a documentelor de personal, duc la respingerea ofertei ca neconforma fara posibilitatea de a cere clarificari la analiza ofertei financiare..
În cazul în care, pentru îndeplinirea în bune condiții a activităților incluse în Contract, pe perioada derulării Contractului, Contractantul va avea nevoie de mai mult personal decât cel specificat în Propunerea Tehnică, acesta va răspunde pentru asigurarea acestor resurse, fără costuri suplimentare. În acest caz, Contractantul își va completa echipa cu propriul personal pe cheltuiala proprie.

Dacă Achizitorul ( Beneficiarul ) consideră că un membru al personalului Contractantului  este ineficient sau nu își îndeplinește sarcinile la nivelul cerințelor stabilite, Achizitorul (Beneficiarul) are dreptul să solicite înlocuirea acestuia pe perioada derulării Contractului, pe baza unei cereri scrise motivate și justificate. În acest caz, toate costurile generate de înlocuirea personalului sunt exclusiv în sarcina Contractantului.

Contractantul are obligația să se asigure și să urmărească cu strictețe ca oricare dintre personalul implicat în execuția contractului cunosc foarte bine și înțeleg cerințele, scopul și obiectivele Contractului, legislația și reglementările tehnice aplicabile, specificul activităților pe care urmează să le desfășoare în cadrul Contractului precum și a responsabilităților atribuite. 

În cazul în care, pe parcursul derulării contractului, prestatorul intenționează să înlocuiască una sau mai multe persoane nominalizate în cadrul propunerii tehnice, acest lucru se poate realiza doar cu condiția ca persoanele   noi   implicate   în   derularea   activităților   contractului   să   dețină   la   rândul   lor   toate avizele/autorizările cerute de cadrul legal aplicabil. Acest lucru se va confirma, la cererea Beneficiarului,  la momentul următoarei livrări, prin prezentarea documentelor suport care dovedesc îndeplinirea acestei cerințe.

4.2. Infrastructura tehnică necesară realizării activităților Contractului

Contractantul  trebuie  să faca dovada detinerii unui sistem de management al sigurantei alimentelor eliberat de o institutie abilitata in acest sens. 

Nota: prezentarea incompleta sau lipsa a documentelor de mai sus, duc la respingerea ofertei ca neconforma fara posibilitatea de a cere clarificari la analiza ofertei financiare.
Contractantul  trebuie  să  se  asigure  că  personalul  care  își  desfășoară  activitatea  în  cadrul  Contractului, dispune de sprijinul material și de infrastructura necesară pentru a permite acestuia să îndeplinească activitățile în mod optim și să se concentreze asupra atingerii criteriilor de performanță aferente contractului respectiv a obiectivelor urmărite prin implementarea proiectului.
În acest sens, Ofertantul va prezenta lista cu echipamentele  și  dotările  specifice  derulării  serviciilor   de  catering respectiv:

a)   Ambalaje  reutilizabile,  necesare  transportului  produselor  alimentare  în  condiții  de  temperatură adecvată și care să asigure protecția la contaminări pe parcursul manipulării/transportului

b)   Mijloace de transport avizate legal pentru transportul produselor alimentare preparate.

Nota: prezentarea incompleta sau lipsa a documentelor de mai sus, duc la respingerea ofertei ca neconforma fara posibilitatea de a cere clarificari la analiza ofertei financiare.
Lista cu aceste echipamente și dotări specifice prezentată de Ofertant în Propunerea Tehnică trebuie să fie corespunzătoare  scopului  Contractului  și  să  îndeplinească  toate  cerințele  de  funcționalitate  și  pentru utilizare stabilite prin legislația în vigoare, indiferent de forma de acces la infrastructura necesară pentru realizarea activităților în Contract.

Nota: prezentarea incompleta sau lipsa a documentelor de mai sus, duc la respingerea ofertei ca neconforma fara posibilitatea de a cere clarificari la analiza ofertei financiare.
Conform cadrul legal aplicabil în domeniul derulării activităților de catering, prestatorului va prezenta odată cu propunerea sa tehnică (în copie):

1)   Autorizația sanitar veterinară și pentru siguranța alimentelor, pentru activitatea de catering, emisă pentru unitatea în care se vor prepara produsele alimentare ce fac obiectul serviciilor de catering;

2)   Autorizația sanitar veterinară și pentru siguranța alimentelor, pentru autovehiculele propuse pentru transportul produselor alimentare ce fac obiectul serviciilor de catering;

Nota: prezentarea incompleta sau lipsa a documentelor de mai sus =, duc la respingerea ofertei ca neconforma fara posibilitatea de a cere clarificari la analiza ofertei financiare.
5.   PROGRAMUL DE REALIZARE A CONTRACTULUI (GRAFICUL DE PRESTARE)

În cadrul propunerii tehnice, ofertantul va ține cont de volumul și ritmicitatea livrărilor meniurilor, conform indicațiilor de la cap. 3.1. din prezentul caiet de sarcini.

După  momentul  semnării  contractului,  în  funcție  de  graficul  de  derulare  a  activităților  proiectului, beneficiarul va comunica prestatorului programul lunar de prestare precum și graficul aproximativ de livrare aferent contractului, întocmit pe luni/săptămâni, urmând ca acesta să fie actualizat, după caz, periodic (de  regulă lunar), în funcție de programul al grupului țintă precum și a condițiilor de derulare a activităților proiectului.

NOTĂ:  modificarea  graficului  de  prestare  a  serviciilor  reprezintă  o  modificare  nesubstanțială,  de  tip „adaptare la context practic” și nu impune modificări ale condițiilor de calitate sau modificări ale prețului unitar al unității de măsură a contractului, fiind transpusă prin aplicarea directă a clauzelor contractuale.
Programul săptămânal de prestare al serviciilor se va defini prin comanda emisă de către beneficiar, în funcție de modul concret de derulare a activităților proiectului în relație cu grupul țintă. Programul trebuie sa contina inclusiv activitatile  de achizitiei a materiilor prime/aprovizionare, de preparare a hranei, de ambalare, de transport si de predare.  Nota: prezentarea incompleta sau lipsa a informatiilor mentionate, duc la respingerea ofertei ca neconforma fara posibilitatea de a cere clarificari la analiza ofertei financiare.
Programul orar de livrare poate fi modificat de către Beneficiar, cu condiția notificării Prestatorului cu cel puțin o zi în prealabil.
6.   CADRUL LEGAL CARE GUVERNEAZĂ RELAȚIA DINTRE ACHIZITOR (BENEFICIAR)  ȘI CONTRACTANT (INCLUSIV ÎN DOMENIILE MEDIULUI, SOCIAL ȘI AL RELAȚIILOR DE MUNCĂ)

Conform art. 51 din Legea 98/2016 ofertanții vor tine cont de reglementari obligatorii in domeniile mediului, social  si  al  relațiilor  de  munca  stabilite  prin  legislația  adoptata  la  nivelul  Uniunii  Europene,  legislația naționala,  prin  acorduri  colective  sau  prin  tratatele,  convențiile  si  acordurile  internaționale  in  aceste domenii. Informații detaliate privind reglementările in domeniile mediului, social si al relațiilor de munca se pot obține de la: Agenția Naționala pentru Protecția Mediului (www.anpm.ro), Ministerul Muncii și Justiției Sociale (www.mmuncii.ro).

În acest scop ofertanții vor prezenta  declarație pe proprie răspundere (model propriu) prin care se va atesta faptul ca la elaborarea ofertei s-au respectat aceste cerințe, de asemenea au obligatia sa prezinte măsuri aplicabile de Ofertant pe perioada Contractului pentru asigurarea îndeplinirii obligațiilor din domeniul mediului
Oferta tehnica va fi insotita de descrierea măsurilor aplicate pe perioada contractului pentru asigurarea îndeplinirii obligațiilor din domeniul social și al relațiilor de muncă.
7.   MANAGEMENTUL CONTRACTULUI DE PRESTĂRI SERVICII

7.1. Gestionarea relației dintre Contractant (Prestator) și Achizitor (Beneficiar)

Achizitorul (Beneficiarul) este responsabil pentru derularea procedurii de atribuire a Contractului, monitorizarea execuției Contractului și efectuarea plăților către Contractant, conform Contractului și a Planului de lucru (Graficul) al activităților acceptat, prin desemnarea unui Responsabil de Contract.

Responsabilul de Contract din partea Achizitorului   va asigura comunicarea permanentă cu echipa Contractantului (Prestatorului), evidența tuturor documentelor referitoare la derularea Contractului, monitorizarea permanentă și evaluarea periodică a gradului de îndeplinire a obiectivelor Contractului. 

Contractantul (Prestatorul) este responsabil pentru execuția la timp a tuturor activităților prevăzute și pentru obținerea rezultatelor stabilite prin Caietul de Sarcini, ca și pentru întreaga coordonare a activităților care fac obiectul Contractului.

Achizitorul (Beneficiarul) și Contractantul (Prestatorul) își transmit reciproc notificări de îndată ce una dintre părți devine conștientă de apariția în perioada imediat următoare a unui eveniment sau a unei situații  care ar putea:

i.       să  conducă  la  întârzierea  prestării  serviciilor,  generând  nerespectarea  termenului  de  livrare  a produselor sau a serviciilor din Contract,

ii.       să conducă la modificarea Graficului de prestare al activităților acceptat,
iii.       să afecteze scopul și sfera de cuprindere a serviciilor contractate inclusiv a criteriilor de performanță ale contractului

iv.
să  afecteze  activitatea  Achizitorului  (Beneficiarului)  sau  a  altor  factori  interesați  identificați  în legătură cu serviciile incluse în Caietul de Sarcini .

Toate comunicările (notificările) emise de părțile contractului vor fi transmise în scris, prin email sau fax. În cazuri urgente, comunicare între părți se poate derula și pe cale verbală (comunicare directă sau telefonic) cu condiția confirmării elementelor principale ale comunicării, în formă scrisă, cel târziu în ziua lucrătoare imediat următoare celei în care a avut loc comunicarea verbală.

8.   CRITERIUL DE ATRIBUIRE A CONTRACTULUI

În cadrul procesului de selecție vor fi preferate și considerate că îndeplinesc criteriul privind cel mai bun raport calitate-preț acele oferte care alocă cel puțin 60% din suma disponibilă per beneficiar pentru achiziția materiei prime.

Stabilirea ofertei câștigătoare în condițiile criteriului de atribuire cel mai bun raport calitate-preț, se realizează prin aplicarea următorilor factori de evaluare:

Factorul 1: Componenta financiară - prețul ofertei 50% (50 puncte)

Factorul 2: Componenta tehnică - ponderea pentru materie primă din prețul total/pachet alimentar: 50% (50 puncte)

1. Componenta financiară-prețul ofertei

50% (50 puncte) 

Algoritm de calcul: 

Punctajul se acordă astfel: 

a) Pentru cel mai scăzut dintre preturi se acorda punctajul maxim alocat, respectiv 50 puncte 

b) Pentru celelalte preturi ofertate punctajul P(n) se calculează proportional, astfel:

P(n) = (Preț minim ofertat / Preț n) x punctaj maxim alocat.

2. Componenta tehnică-ponderea pentru materie primă din prețul total/porție 

50% (50 puncte).

Algoritm de calcul: 

a) Pentru cel mai mare nivel al ponderii materiei prime justificate prin calcule la nivelul ofertei din prețul total/pachet alimentar se acordă punctajul maxim alocat factorului de evaluare, respectiv: 50 puncte 

b) Pentru celelalte niveluri ale ponderii materiei prime justificate prin calcule la nivelul ofertei din prețul total/pachet alimentar, punctajul Pmp(n) se calculează astfel:

Pmp(n) =( MP n/MP maxim) x punctajul maxim alocat Unde: Pmp(n) - punctajul acordat nivelului n al ponderii materiei prime din prețul total/pachet alimentar MP n - nivelul n al ponderii materiei prime din prețul total/pachet alimentar MP maxim - nivelul cel mai ridicat al ponderii materiei prime din prețul total/porție 

Nivelul minim al ponderii materiei prime din prețul total/pachet alimentar este de 60% Pentru un nivel al ponderii materiei prime din prețul total/porție egal cu nivelul minim indicat de 60% nu se acordă punctaj.

Pentru un nivel al ponderii materiei prime din prețul total/pachet alimentar mai mic decât nivelul minim indicat de 60%, oferta va fi considerată necorespunzătoare din punct de vedere tehnic, urmând a fi declarată neconformă și respinsă. 

Pentru acest criteriu de evaluare, autoritatea contractantă își rezervă dreptul de a solicita clarificări ulterior depunerii ofertei, în condițiile legii, fără ca prin răspunsurile furnizate să fie modificat conținutul propunerii tehnice sau financiare. Ofertele care nu justifică fundamentat procentul materiei prime vor fi declarate neconforme. 

Factorul de evaluare Procentul ponderii materiei prime din prețul total/pachet alimentar va fi exprimat cu maxim două zecimale. 

Este declarată câștigătoare oferta care îndeplinește cel mai mare punctaj, exprimat cu maxim două zecimale, în urma aplicării criteriului de atribuire „cel mai bun raport calitate - preț". Punctajul pentru fiecare ofertă se va calcula prin însumarea punctajelor obținute pentru fiecare factor de evaluare după formula: Ptotal = P + Pmp, exprimat cu două zecimale. 

Se va întocmi, în ordine descrescătoare a punctajelor respective, clasamentul pe baza căruia se stabilește oferta câștigătoare.  

Ofertele prin care se propune mai puțin de 60% din suma disponibilă per beneficiar pentru achiziția materiei prime sau ofertele ce nu justifica detaliat procentul materiei prime la nivelul ofertei, vor fi respinse ca neconforme. 

ATENTIE: la nivelul ofertei se vor prezenta 5 propuneri de sandviș, împreună cu buletine de analiză a valorilor nutriționale, realizate într-un laborator acreditat RENAR. Nerespectarea cerintei duce la respingerea ofertei. 

NOTA: Se vor accepta si ofertele care vor face dovada depunerii analizelor la laborator, cu mentiunea ca acestea se vor prezenta ulterior sub sanctiunea excluderii din procedura.
9.   MODALITATEA DE ÎNTOCMIRE ȘI PREZENTARE A PROPUNERII TEHNICE

Prin  propunerea  tehnica  înaintată,  ofertantul  are  obligația  de  a  face  dovada  conformității

serviciilor care urmează a fi prestate cu cerințele prevăzute în Caietul de sarcini.

În acest sens ofertantul va prezenta Formularul de propunere tehnică din secțiunea formulare (formular T), completat corespunzător, conform instrucțiunilor din caietul de sarcini, ce va include/ va fi însoțit  de:

a)  fișa tehnică (model) a unui meniu săptămânal;

b)  graficul de prestare a serviciilor întocmit pentru o săptămână;

c)   lista  persoanelor  responsabile  de  prestarea  serviciilor  ;
d) lista cu ambalajele folosite, insotita de certificatele de calitate si conformitate a ambalaejelor, lista cu mijloacele de transport, împreună cu autorizația sanitar veterinară pentru unitatea de preparare și mijloacele de transport;

e)   Declarație pe proprie răspundere cu privire la respectarea reglementărilor obligatorii în

domeniul social și al mediului, de asemenea au obligatia sa prezinte măsuri aplicabile de Ofertant pe perioada Contractului pentru asigurarea îndeplinirii obligațiilor din domeniul mediului
Oferta tehnica va fi insotita de descrierea măsurilor aplicate pe perioada contractului pentru asigurarea îndeplinirii obligațiilor din domeniul social și al relațiilor de muncă.
Oferta tehnica va mai fi insotia si de o detaliere a fluxului tehnologic de la aprovizionare si pana la livrare, cu evidentierea orelor de manopera si a timpilor de executie.

Nota: prezentarea incompleta sau lipsa a documentelor de mai sus, duce la respingerea ofertei ca neconforma .
ATENTIE: la nivelul ofertei se vor prezenta 5 propuneri de sandviș, împreună cu buletine de analiză a valorilor nutriționale, realizate într-un laborator certificat/acreditat RENAR, ale căror valori se vor încadra cu strictețe în limitele calorice și nutriționale stabilite de legislația specifică aplicabilă Programului Național „Masă Sănătoasă” (Ordinul Ministerului Sănătății nr. 1563/2008 și HG nr. 1171/2025). Nerespectarea cerintei duce la respingerea ofertei. 
Ofertantul va trebui sa faca dovada deținerii unui specialist in industria alimentara (nutritionist)-Contract prestari servicii, contract de munca, etc.
10. MODALITATEA DE ÎNTOCMIRE ȘI PREZENTARE A PROPUNERII FINANCIARE

Propunerea financiară globală se va întocmi și prezenta conform  formularului de ofertă   din secțiunea Formulare (Formular F), cu explicitarea TVA în mod distinct.

Odată cu acesta se vor prezenta Anexa 1 la formularul de ofertă ce va prezenta prețul unitar al porției/meniului, așa cum acesta este descris în cadrul prezentului caiet de sarcini .

Ofertantii au obligatia ca in cadrul propunerii financiare sa prezinte o calculatie a pretului/pachet alimentar, anexa la formularul de oferta care va include, defalcat, urmatoarele costuri:

-
Costuri cu achizitia materiei prime, inclusiv fruct;

-
Costuri necesare prepararii pachetului alimentar;

-
Costuri necesare distributiei (transportul) pachetului alimentar;
-             Costurile indirecte

-             Alte costuri dupa caz 

Oferta va fi respinsa daca se constata ca sunt costuri subdiminuate sau omise  doar in scopul manipularii procentului de materie prima pentru a influenta factorul de evaluare.

Oferta care nu detaliaza si justifica cu documente probante toate costurile directe si indirecte conform procesului tehnologic, va fi respinsa.
Pretul total ofertat va fi exprimat in lei, fara TVA, va cuprinde toate costurile aferente prestarii serviciilor, inclusiv livrarea şi descărcarea la sediul beneficiarului.

Oferta are caracter ferm si obligatoriu, din punctul de vedere al continutului pe toata perioada de valabilitate a ofertei, trebuie sa fie semnata, pe propria raspundere. 
Ofertele ce nu vor avea detalierea costurilor si dovezi in sustinerea costurilor vor fi respinse. 

La întocmirea propunerii financiare se va ține cont de volumul maxim al viitorului contract de achiziție publică, respectiv   34.500 porții, căruia îi corespunde valoare estimată publicată.

Oferta are caracter obligatoriu din punct de vedere al continutului pe toata perioada de valabilitate. 
Propunerea financiara trebuie sa se incadreze in limita fondurilor care pot fi disponibilizate pentru indeplinirea contractului de servicii. Prezentarea in propunerea financiara, a unui pret superior valorii fondurilor ce pot fi diponibilizate conduce la respingerea ofertei ca fiind inacceptabila.

